Եթե Փաշինյանն ընտրվի վարչապետ եւ կարողանա խորհրդարանական մեծամասնության հետ համաձայնության գալ, որ նրա ներկայացրած ծրագիրը չընդունվի, որպեսզի սահմանված կարգով անցկացվեն խորհրդարանական ընտրությունները, ապա ծրագիրը չընդունվելու դեպքում Նիկոլ Փաշինյանի լիազորությունները դադարում են: Սա էլ ենթադրում է, որ մինչեւ խորհրդարանական ընտրությունների անցկացումը եւ կայուն մեծամասնության ձեւավորումը պետք է վարչապետի եւս մեկ ընտրություն անցկացնել, որի ձախողման դեպքում նոր միայն տեղի կունենա ԱԺ արտահերթ ընտրություն: